ארנסט בורגניין

**ארנסט בורגניין** (באנגלית: **Ernest Borgnine**, בעברית הוא נקרא גם **ארנסט בורגנין**) 24 בינואר 1917 - 8 ביולי 2012) היה שחקן קולנוע אמריקאי, שהשתתף בכ-190 תפקידי קולנוע וטלוויזיה. הוא זכור ממשחקו בסרטים "תחנת זברה אינה עונה", לפי ספרו של אליסטר מקלין, ו-"12 הנועזים", ובמיוחד מדמותו של קווינטון מקייל מסדרת הטלוויזיה "הצי של מקייל".

על משחקו בסרט "מרטי" משנת 1955 זכה בורגניין בפרס אוסקר, בפרס גלובוס הזהב ובפרס באפט"א. בשנת 2009 הוענק לו פרס מפעל חיים בפסטיבל הסרטים הבינלאומי ברוד איילנד על השתתפותו בסרטים "מעתה ועד עולם", "מרטי", "12 הנועזים" ו"צוות ללא שליטה".

## ביוגרפיה
ארנסט בורגניין נולד כארמס אפרון בורנינו בהאמדן, קונטיקט למהגרים איטלקים, קרלו בורגנינו ואנה בוזלי. הוריו התגרשו כשהיה בן שנתיים. אמו עברה לגור עמו באיטליה, אך לאחר חמש שנים חזרה לארצות הברית, וארנסט החל את לימודיו.

לאחר סיום בית ספר תיכון הצטרף בורגניין לשורות הצי האמריקאי בשנת 1935, ושוחרר ב-1941, אך בעקבות פרוץ מלחמת העולם השנייה התגייס מחדש ושירת כתותחן בצי עד שנת 1945. במהלך שירותו הצבאי זכה במדליית שירות ההגנה האמריקאי, במדליית המערכה האמריקאית, במדליית הניצחון במלחמת העולם השנייה ועוד. בשנת 2004 זכה בדרגת כבוד של נגד מתקדם בצי האמריקאי לאות הוקרה על שירותו ועל תמיכתו הרבה במלחי הצי ומשפחותיהם בעולם כולו.

בשנת 1951 עבר להתגורר בלוס אנג'לס, קליפורניה, לאחר שסיים בית ספר למשחק בעיירת מולדתו.

במקביל לתפקידים מגוונים בסרטי קולנוע, לצד כוכבי עבר כקירק דאגלס, מקסימיליאן של ולי ואן-קליף, בורגניין השתתף גם בסדרות טלוויזיה כגון "הצי של מקייל" ו"זאב מעופף", וכן בשלושה המשכונים טלוויזיוניים ל-"12 הנועזים", וכמו כן בהופעות אורח בסדרות "בית קטן בערבה", "ג'אג", "ווקר" ופרק סיום הסדרה "ER".

בינואר 2011 הוענק לו פרס גילדת שחקני המסך על מפעל חיים.

היה נשוי חמש פעמים. אחת מנשותיו הייתה הזמרת את'ל מרמן. לבורגניין שלושה ילדים משתי נשים.

בורגניין נפטר בגיל 95. הוא החזיק בדרגה ה-33 בנוסח הסקוטי של הבונים החופשיים.

## פילמוגרפיה חלקית
### קולנוע

* 1953 - "מעתה ועד עולם" - בתפקיד: סרג'נט פאטסו ג'אדסון 
* 1954 - "ורה קרוז" - בתפקיד: דונאגן
* 1954 - "ג'וני גיטאר" - בתפקיד: בארט לונראגן 
* 1955 - "מרטי" -בתפקיד: מארטי פילטי
* 1955 - "בהלה בצוק השחור" - בתפקיד: קרלי טרימבל
* 1958 - "הוויקינגים" - בתפקיד: רגנאר 
* 1959 -  "קיץ של הבובה ה-17" - בתפקיד: בו
* 1962 - "הצי של מק'ייל - בתפקיד: קפטן קוונטין מק'האל 
* 1967 -  12 הנועזים - בתפקיד: גנרל וורדן
* 1968 - "תחנת זברה אינה עונה" - בתפקיד: בוריס וואסלוב
* 1969 - "חבורת הפראים" - בתפקיד : דאץ'
* 1972 - "הרפתקה בפוסידון" - בתפקיד: רוגו
* 1978 - "שיירה"- בתפקיד: שריף לייל וולאס
* 1979 - "במערב אין כל חדש" - בתפקיד: סטניסלאוס קאצ'ינסקי
* 1979 - "החור השחור" - בתפקיד: הארי בות'
* 1980 - "סופר סנופר"- בתפקיד: סרג'נט וילי דאנלופ
* 1981 - "ברכה קטלנית"- בתפקיד: אייזאיה שמידט
* 1981 - "הבריחה מניו יורק"- - בתפקיד: ברט האמפרי
* 1988 - "התפנית הגדולה"- בתפקיד: האב לופז
* 1990 - "משימת לייזר" - בתפקיד: פרופסור בראון
* 1996 - "גן עדן לכלבים 2" - בתפקיד: דיבוב קולו של קרפיוס
* 1997 - "מה קרה בגטקה?" - בתפקיד: סיזר
* 1997 - "צוות ללא שליטה" - בתפקיד: טד דנסלו
* 1998 - "הכדור מת מצחוק" - בתפקיד: ארטמוס סאליבן
* 1998 - "חיילים קטנים" - בתפקיד : דיבוב קולו של קיפ קילאנגין
* 2004 - "בלוברי" - בתפקיד: הארי קינג
* 2004 - "העקבות להופ רוז" - בתפקיד: יוג'ין
* 2008 - "טבע מוזר" - בתפקיד : מילאס
* 2009 - "ירח קציר נוסף" - בתפקיד: ביג ג'יד
* 2010 - "Red" - בתפקיד: הנרי,  שומר ההוכחות
* 2011 - "Night Club" - בתפקיד: אלברט
* 2011 - "גור אריה יהודה" -  בתפקיד: דיבוב קולו של סלינק
* 2012 - "האיש שלחץ את ידו של ויסנטה פרננדז"" - בתפקיד: דיבוב קולו של רקס פייג'

### טלוויזיה

* 1984-1986 - "זאב מעופף" -  בתפקיד: דומיניק סאנטוני 
* 1999-2012 - "בובספוג מכנסמרובע" - בתפקיד: דיבוב קולה של בתולת הים 
* 1995-1997 - "הרווק" - בתפקיד - פרנק נרדינו
* 2008-Aces 'N' Eights - סרט טלוויזיה של ION - בתפקיד : ת'ורמנד פרסקוט

## קישורים חיצוניים

* 

* 
* 
* 

## הערות שוליים

קטגוריה:אמריקאים ילידי קונטיקט
קטגוריה:שחקני קולנוע וטלוויזיה אמריקאים
קטגוריה:זוכי אוסקר: השחקן הטוב
קטגוריה:קצינים וחוגרים בצי ארצות הברית
קטגוריה:זוכי פרס גילדת שחקני המסך - מפעל חיים
קטגוריה:אמריקאים חברי הבונים החופשיים
קטגוריה:אישים שהונצחו בשדרת הכוכבים של הוליווד: קולנוע
קטגוריה:זוכי פרס גלובוס הזהב: קולנוע: שחקן ראשי בדרמה
קטגוריה:אמריקאים שנולדו ב-1917
קטגוריה:אמריקאים שנפטרו ב-2012